Document ID: /roh_data/filtered/fineweb-2-filterrobots_roh.jsonl.gz/60288

Mintgatant passentain nus il temp en baselgias, bleras giadas passain nus sperasvi. Savens n'essan nus dentant gnanc propi pertscherts, quant gronda che la valur culturala da quels edifizis sacrals è. E quantas baselgias extraordinarias da tala valur culturala che stattan sin il territori grischun.
Vita e cretta profita da la chaschun da metter en il center quest patrimoni cultural impurtant, ils edifizis sacrals dal Grischun. Quai faschain nus cun Markus Anker. El è spiritual evangelic a l'Universitad da Son Gagl ed in enconuschider cumpetent dal bain ecclesiastic e da l'architectura sacrala en noss chantun. Pertge èn baselgias edifizis multifuncziunals? Tge differenza datti en quest connex tranter baselgias en la citad e sin la champagna? E pertge èn las baselgias sin il territori grischun insumma da muntada particulara?